**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL TURTO PERĖMIMO KLAIPĖDOS MIESTO SAVIVALDYBĖS NUOSAVYBĖN**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 32 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; 2006, Nr. 87-3397) 6 straipsnio 2 punktu ir atsižvelgdama į AB „Lietuvos geležinkeliai“ Geležinkelių infrastruktūros direkcijos 2012 m. gruodžio 27 d. raštą Nr. 2(DI)-4281 „Dėl pėsčiųjų tilto Priestočio g. Klaipėdoje“, Klaipėdos miesto savivaldybės taryba nusprendžia:

1. Sutikti perimti nuo 2014 m. sausio 1 d. Klaipėdos miesto savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu akcinės bendrovės „Lietuvos geležinkeliai“ patikėjimo teise valdomą turtą, esantį Klaipėdos mieste (priedas), kurio bendra įsigijimo vertė – 13114457,61 Lt ir bendra likutinė vertė 2012 m. gruodžio 31 d. – 12449139,27 Lt.

2. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

3. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo 1 punkte nurodyto turto priėmimo ir perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Edvardas Simokaitis, tel. 39 60 36

2013-01-16